Donovan Bailey

Donovan Bailey (* 16. december 1967, Manchester Parish, Jamajka) je bývalý kanadský atlét, ktorý získal na Letných olympijských hrách 1996 v Atlante dve zlaté medaily. Je spoludržiteľom svetového rekordu v behu na 50 metrov spolu s Mauricom Greenom časom 5,56 s.

Vzťah k atletike 
Počas štúdia hrával basketbal za Queen Elizabeth Park High School v Oakville, Ontário. Ako 24-ročný začal súťažiť v behu na 100 metrov. Až v roku 1994 k atletike pristúpil serióznejšie. Za krátky čas vyhral niekoľko významných atletických titulov (majster sveta, olympijský víťaz).

Vrcholové podujatia

Atlanta 1996 
Na Letných olympijských hrách 1996 v Atlante vytvoril vo finálovom behu na 100 metrov nový svetový rekord časom 9,84 s. V štafete na 4x100 metrov bol finišmanom víťaznej štafety Kanady, ktorá vyhrala časom 37,69 s.

Externé odkazy 
 Oficiálna stránka 
 Donovan Bailey na stránkach IAAF

Kanadskí bežci na 100 m
Kanadskí bežci na 200 m
Kanadskí olympijskí víťazi
Olympijskí víťazi v behu na 100 m
Olympijskí víťazi v behu na 4x100 m
Majstri sveta v behu na 100 m
Majstri sveta v štafete 4x100 m
Bývalí držitelia svetových rekordov
Kanadské osobnosti jamajského pôvodu
Atléti na Letných olympijských hrách 1996
Atléti na Letných olympijských hrách 2000